ไฟแนนซ์ทูเดย์
&#8216;ตราบใดที่คุณยังไม่ลงมือทำ...อย่าเชื่อว่าคุณทำไม่ได้&#8217;
27 ธ.ค. 2555

‘ตราบใดที่คุณยังไม่ลงมือทำ...อย่าเชื่อว่าคุณทำไม่ได้’
...ผลจากยอดการซื้อรถยนต์คันแรกที่ถล่มทลายทำให้ อธิบดีเอ๊าะ สาธิต รังคศิริ อธิบดีกรมสรรพากร มั่นใจว่าการจัดเก็บรายได้ในปี 2556 จะได้รับอานิสงส์ จากรถคันแรกไม่ต่ำกว่า 1 ล้านคันจะส่งผลให้จัดเก็บภาษีมูลค่าเพิ่ม หรือแวต เพิ่มขึ้นประมาณ 7,0001 หมื่นล้านบาท ใครจะว่าอย่างไรไม่สนฉันขอตามเก็บเต็มที่ ได้ยินแบบนี้ ทนุศักดิ์ เล็กอุทัย รมช.คลัง คงดีใจไม่น้อย
...ใกล้ปีใหม่เข้ามาทุกขณะจิต ตอนนี้เหลือเวลาอีก 4 วันก็หมดสิทธิแล้วสำหรับผู้ที่พอมีเงินเก็บ เงินออม ไปลงทุนซื้อกองทุนเพื่อนำมาหักภาษีในปลายปี ซึ่งนโยบายนี้ต้องขอบอกว่า ยิ่งรวยยิ่งได้รับประโยชน์จากค่าลดหย่อนมากขึ้น และดูเหมือนว่ารัฐบาลกำลังหลงทางโอนเงินให้แก่คนรวยมากกว่าคนจนเข้าไปทุกทีสำหรับการเปิดทางให้ลงทุนใน LTF และ RMF ที่ใช้สิทธิหักลดหย่อนภาษีได้ตามที่ใช้จ่ายจริงสูงสุดไม่เกิน 15% ของเงินได้พึงประเมิน และไม่เกิน 5 แสนบาท 
แม้ทุกคนจะมีสิทธิซื้อหน่วยลงทุนนี้เหมือนกัน แต่ผู้มีรายได้น้อยก็มีศักยภาพที่จะซื้อหน่วยลงทุนได้น้อย จึงได้สิทธิหักลดหย่อนน้อยกว่าคนรวย
ถ้ารัฐมนตรี โต้ง-กิตติรัตน์ ณ ระนอง และอธิบดีกรมสรรพากรไม่เชื่อลองคำนวณดูได้ครับ...
ต้นกล้ามีเงินได้สุทธิ 1.52 แสนบาท สามารถใช้สิทธิหักลดหย่อน LTF เฉลี่ยก็ตกประมาณ 4.1 หมื่นบาท และใช้สิทธิลดหย่อน RMF ได้อีกเฉลี่ย 3.5 หมื่นบาทเท่านั้น
ขณะที่ผู้มีเงินได้สุทธิ 20 ล้านบาทขึ้นไป จะหักลดหย่อน LTF ได้เฉลี่ยคนละ 5.75 แสนบาท และหักลดหย่อน RMF ได้เฉลี่ยคนละ 5 แสนบาท เป็นงัยละครับ เทียบกันไม่ติดจริงๆ เลย